Jeg skiftede til TDC fordi jeg ville spare lidt penge, da jeg er studerende og far til en lille dreng, så et par 100kr her og der, er mange penge for mig og min lille familie.

Det gik fint med opsætningen og teknikerne var venlig og forklarede fint om tingene og satte udstyret op - han valgte dog at sætte TDCs modtagerboks ovenpå min Xbox, med begge apparaters køleriller imod hinanden - men hey, manden lever jo af at sætte den slags udstyr op, så han må jo vide hvad han laver - mere om det senere i min besvarelse - første aften er der allerede problemer - ustabilt signal, hakkene billede, pixeleringer, og helt mistet signal i flere timer.
Min Xbox begynder også at udvise fejl - og pludselig på dag nummer 2 lugter der er varmt elektronik i hele stuen - både TDC-boksen og min Xbox er nu så varme at jeg ikke engang kan holde dem i hænderne.
Signalet blev ved med at være råddent, pixeleringerne fortsatte og udstyret nægtede stadig at virker nogle gange. Og min Xbox er kaput - og efter en hurtig snak med Microsofts tekniske afdeling lød svaret at det skyldtes kraftig overophedning og at jeg da var velkommen til at sende min Xbox ind til reparation, men at de ikke kunne garantere at de ville kunne lave den - desuden ville det blive for min egen regning at få den lavet.
Jeg kontaktede både kundesupport hos TDC, samt at jeg skrev en skriftlig klage til TDC, både med hensyn til min Xbox samt deres fejlfyldte udstyr. 
Kort tid efter kom samme tekniker ud som havde monteret mit udstyr til at starte på. Han ordnede lidt ved modtagerudstyret og jeg fik så at vide at det nok ville påvirke mit internetsignal, da han var nød til at skrue ned for hastigheden, for at kunne give mig stabilt tv. 

Et par dage efter blev jeg ringet op af en meget ubehøvlet, kvindelig medarbejder fra TDC, som gjorde det klart for mig at TDC på ingen måde ville tage ansvar for min ødelagte Xbox og imellem linjerne fik at vide at det var min egen skyld - jeg kunne jo bare selv have flyttet tingene fra hinanden. I øvrigt havde hun snakket med teknikerne, som ikke mente at han havde stillet udstyret ovenpå min Xbox - så der fik jeg så også en beskyldning om at lyve, sådan lidt høfligt serveret. Hun var i øvrigt kold i røven overfor min situation.

Så nu står jeg tilbage med et produkt fra TDC som ikke har virket ordenligt på noget tidspunkt, og stadig ikke gør det. Ydermere har jeg en markant dårligere internetforbindelse, som faktisk dårlig nok virker på første sal, samt at tv'signal og TDC play stadig er fejlfyldt og flere gange om ugen slet ikke virker. OG jeg har en ødelagt Xbox, som jeg ikke selv har råd til at reparere, ja for slet ikke at snakke om at købe en ny og TDC fralægger sig ethvert ansvar. Og nu ser det også ud til at der er fejl på min regning, hvor jeg bliver faktureret for optage-funktionen og beløbene stemmer ikke overens med abonnementets pris. Jeg har faktisk aldrig oplevet noget lignende og ville aldrig anbefale TDC til nogle! Det er helt sikkert at i mister en kunde så snart min bindingsperioden er ovre, med mindre jeg kan få mit abonnement ophævet før tid - produktet har jo aldrig rigtig virket!
Ydermere er det jo umuligt at komme igennem pr telefon - har flere gange oplevet at vente i kø i mere end 20 minutter.

TILFØJELSE: hvis i prøver at spise mig af med jeres sædvanlige "det lyder som om du har haft turbulent forløb hos os"-svar, kan i godt spare jeres tid TDC - hvis man scroll'er lidt ned på siden, er jeres tilbagemeldinger til utilfredse kunder, næsten identiske..